wickkiey/tamil-wikipedia-chunked huggingface dataset:
# நந்திதா தாஸ்

**நந்திதா தாஸ்** (பிறப்பு 7 நவம்பர் 1969) ஓர் இந்திய நடிகையும் இயக்குநரும் ஆவார். ஆங்கிலம், இந்தி, பெங்காலி, மலையாளம், தமிழ், தெலுங்கு, உருது, மராத்தி, ஒரியா மற்றும் கன்னடம் போன்ற பத்துக்கும் மேற்பட்ட வெவ்வேறு மொழிகளில் 40 க்கும் மேற்பட்ட திரைப்படங்களில் நடித்துள்ளார். இவரது படங்களுள் ஃபயர் (1996), எர்த் (1998), பாவன்டர் (2000), கன்னத்தில் முத்தமிட்டால் (2002), அழகி (2002) , காம்லி (2006), மற்றும் பிஃபோர் தி ரெயின்ஸ் (2007) ஆகிய திரைப்படங்கள் குறிப்பிடத்தக்கவை. இவர் இயக்கிய ஃபிராக் (2008), டொராண்டோ திரைப்பட விழாவில் திரையிடப்பட்டது. மேலும் 50 க்கும் மேற்பட்ட திரைப்பட விழாக்களில் பயணம் செய்து 20 க்கும் மேற்பட்ட விருதுகளை வென்றது. இவர் இயக்கிய இரண்டாவது படம் மன்டோ (2018). 20 ஆம் நூற்றாண்டின் இந்தோ-பாகிஸ்தானி சிறுகதை எழுத்தாளர் சதத் ஹசன் மண்டோவின் வாழ்க்கையை அடிப்படையாகக் கொண்டது இந்தத் திரைப்படம் கேன்ஸ் திரைப்பட விழாவில் " அன் செர்டெய்ன் ரிகார்ட் " பிரிவில் திரையிடப்பட்டது. செப்டம்பர் 2019 இல், தாஸ் 'இந்தியாஸ் காட் கலர்' என்ற இரண்டு நிமிட பொது சேவை அறிவிப்பு இசைக் காணொளி ஒன்றைத் தயாரித்தார். இந்த இசைக்காணொளி நிறப் பிரச்சினையைப் பற்றியது. .மேலும் இது. இந்தியாவின் பன்முகத் தன்மை கொண்ட மனிதர்களின் தோல் நிறத்தைக் கொண்டாட பார்வையாளர்களை வலியுறுத்துகிறது. இவர் எழுதிய முதல் புத்தகம் 'மான்டோ & ஐ' திரைப்படத்தை உருவாக்கும் அவரது 6 வருட நீண்ட பயணத்தை விவரிக்கிறது. லாக்டவுன் காலத்தில் பெண்கள் எதிர்கொள்ளும் குடும்ப வன்முறை மற்றும் வேலைச் சுமை அதிகரிப்பு ஆகியவற்றை வெளிச்சம் போட்டுக் காட்டும், லிஸ்டன் டு ஹெர் என்ற குறும்படத்தை இவர் எழுதி, இயக்கி, தயாரித்து நடித்தார்..  
கேன்ஸ் திரைப்பட விழாவின் நடுவர் குழுவில் நந்திதா இரண்டு முறை பொறுப்பு வகித்துள்ளார். 2005 இல், முக்கிய போட்டி நடுவர் குழுவில் பணியாற்றினார். 2013 இல், குறும்படங்களுக்கான நடுவர் மன்றத்தில் பணியாற்றினார். சினி பவுண்டேசன் எனும் கேன்ஸ் திரைப்பட விழாவிற்கான முகவான்மை நிறுவனத்திலும் பனியாற்றியுள்ளார். 2011 ஆம் ஆண்டில், அவர் நாட்டின் உயரிய சிவிலியன் விருதுகளில் ஒன்றான பிரெஞ்சு அரசாங்கத்தால் கலை மற்றும் எழுத்துக்கான செவாலியர் தெ எல் ( Chevalier de l' Ordre des Arts et des Lettres சிறப்பினைப் பெற்றார். "சினிமாத் துறையில் இந்தோ-பிரெஞ்சு ஒத்துழைப்பின் வளர்ச்சிக்கு அவர் ஆற்றிய பங்களிப்பிற்காக" அவர் பாராட்டப்பட்டார்." 2009 ஆம் ஆண்டில், கலைஞர் டிடூவான் லாமசோவின் "உலகப் பெண்கள்" என்ற திட்டத்தில் நந்திதா தாஸ் இடம்பெறும் முத்திரையை பிரான்ஸ் வெளியிட்டது.  
வாஷிங்டன், டிசியில் சர்வதேச புகழ்மண்டபத்தில் உள்ள சர்வதேச மகளிர் மன்றத்தில் இடம்பெற்ற முதல் இந்தியர் நந்திதா ஆவார். அவர் 2011 இல் கலை மற்றும் உலகிற்கு அவர் அளித்த தொடர்ச்சியான பங்களிப்புகளுக்காக" "நமது காலத்தின் கவரக்கூடிய சினிமா கலைத் தலைவர்களில் ஒருவராக அங்கீகரிக்கப்பட்டார்." அன்னா ஃபெண்டி, ஹெய்டி க்ளம் மற்றும் மேடம் சென் ஜிலி ஆகியோர் அவரோடு இதில் அறிமுகமானவர்கள்.
# நந்திதா தாஸ்

## ஆரம்பகால வாழ்க்கை

நந்திதாவின் தந்தை கலைஞர் ஜதின்தாஸ் ஆவார். அவரது தாயார் வர்ஷா தாஸ் ஒரு எழுத்தாளர். நந்திதா மும்பையில் பிறந்தார் எனினும் பெரும்பாலும் டெல்லியில் ஒரு ஒடிசா குடும்பத்தில் வளர்ந்தார். அங்கு அவர் சர்தார் படேல் வித்யாலயா பள்ளியில் கல்வி பயின்றார். அவர் மிராண்டா ஹவுஸ் கல்லூரியில் புவியியலில் இளங்கலைப் பட்டமும், தில்லி பல்கலைக்கழகத்துடன் இணைந்த தில்லி சமூகப்பணிப் பள்ளியில் சமூகப்பணியில் முதுகலை பட்டமும் பெற்றார்.
நந்திதா தாஸ் 2014 இல் யேலின் சிறந்த உலக மாணவராக இருந்தார். ஏறக்குறைய 4000 விண்ணப்பதாரர்களிடமிருந்து தேர்ந்தெடுக்கப்பட்ட 16 வளர்ந்து வரும் உலகளாவிய தலைவர்களில் இவரும் ஒருவர்.
# நந்திதா தாஸ்

## தொழில் வாழ்க்கை

### நடிப்பு

மிருணாள் சென், அடூர் கோபாலகிருஷ்ணன், சியாம் பெனகல், தீபா மேத்தா மற்றும் மணிரத்னம் போன்ற இயக்குநர்களுடன் நந்திதா தாஸ் 40 க்கும் மேற்பட்ட திரைப்படங்களில் நடித்துள்ளார் இவர் தனது நடிப்பு வாழ்க்கையை தெரு நாடகக் குழுவான ஜன நாட்டிய மஞ்ச் மூலம் தொடங்கினார். இவர், டைரக்டர் தீபா மேத்தாவின் படங்களான ஃபயர் (1996) மற்றும் எர்த் (1998; அமீர் கானுடன் இணைந்து), பாவந்தர் (ஜக்மோகன் முந்த்ரா இயக்கம்), மற்றும் 'நாலு பெண்ணுங்கள்' (அடூர் கோபாலகிருஷ்ணன் இயக்கம்) ஆகிய படங்களில் நடித்ததால் மிகவும் பிரபல்யமாக அறியப்படுகிறார். இவர் சந்தோஷ் சிவன் இயக்கிய பிஃபோர் தி ரெயின்ஸ் என்ற இந்திய-பிரித்தானிய கால நாடகத் திரைப்படத்திலும் நடித்துள்ளார். இவர் இன்றுவரை ஆங்கிலம், ஹிந்தி, பெங்காலி, மலையாளம், தமிழ், தெலுங்கு, உருது, மராத்தி, ஒடியா மற்றும் கன்னடம் ஆகிய பத்து வெவ்வேறு மொழித் திரைப்படங்களில் நடித்திருக்கிறார்: இவர் நடித்த தமிழ்த் திரைப்படமான கன்னத்தில் முத்தமிட்டால் படத்தில் இவருக்குக் குரல் வழங்கியவர் தமிழ் நடிகை சுகன்யா ஆவார். பிட்வீன் தி லைன்ஸ் (2014) என்ற நாடகத்தில் இணைந்து எழுதி, இயக்கி, நடித்த இவர் விஜய் தெண்டுல்கர் எழுதிய சினிபிளே நிறுவனத் தயாரிப்புகளான *காமோஷ் அதாலத் ஜாரி ஹை* (2017) ஆகிய படங்களிலும் நடித்துள்ளார். இவர் *தி ஒன்டர் பெட்ஸ்* என்ற குழந்தைகளுக்கான தொடரில் வங்காளப் புலியாக தன்னுடைய குரலை வழங்கியிருக்கிறார்.
# நந்திதா தாஸ்

## தொழில் வாழ்க்கை

### இயக்கம்

2008ஆம் ஆண்டில், இவர் தான் இயக்குநராக அறிமுகமான *ஃபிராக்கின்* படப்பிடிப்பை நிறைவு செய்தார். *ஃபிராக்* ஆயிரக்கணக்கான உண்மைக் கதைகளின் அடிப்படையில் அமைந்த புனைவுப் படைப்பு என்பதுடன் 2002ஆம் ஆண்டில் நடந்த குஜராத் கலவரத்திற்குப் பின்னர் இதன் கதை அமைக்கப்பட்டிருக்கிறது. 24 மணிநேர காலகட்டத்தில் நடக்கின்ற, சமூகத்தின் வெவ்வேறு நிலைகளைச் சார்ந்த கதாபாத்திரங்களோடு வன்முறையின் நீடித்த விளைவுகளோடு நெருங்கிச் செல்கின்ற பல்வேறு கதைகளை உள்ளிணைத்து பின்னியதாக ஒரு பொதுத்தோற்றத்தைத் தரும் திரைப்படம் இது. இந்தத் திரைப்படம் சாமான்ய மக்களின் உணர்ச்சிப் பயணத்தைத் தேடிச்செல்வதாக இருக்கிறது - இவர்களில் சிலர் அதற்கு பலியானவர்கள், சிலர் வன்முறையாளர்கள் மற்றும் சிலரோ அதை அமைதியாக வேடிக்கை பார்ப்பவர்கள். இந்தத் திரைப்படத்தில் நசிருதீன் ஷா, ரகுபிர் யாதவ், பரேஷ் ராவல், தீப்தி நாவல், சஞ்சய் சூரி, திஸ்கா சோப்ரா, ச்கானா கோஸ்வாமி மற்றும் நவாஸ் ஆகிய சிறந்த நடிகர்கள் தோன்றினர்.  
இந்தத் திரைப்படம் 2008 ஆம் ஆண்டில் சிங்கப்பூரில் நடைபெற்ற முதல் திரைப்படங்கள் ஆசியத் திருவிழாவில் முதல் நிலை கௌரவத்தைப் பெற்றது, அதில் பின்வருவனவற்றிற்கான விருதுகளை வென்றது, "சிறந்த திரைப்படம்", "திரைக்கதை", மற்றும் "வெளிநாட்டு தொடர்பு கூட்டமைப்பு. சிறந்த திரைப்படத்திற்கான பர்பிள் ஆர்ச் விருது". இந்தத் திரைப்படம் பின்வருபவை உள்ளிட்ட பிற சர்வதேச திரைப்பட விழாக்களிலும் விருதுகளை வென்றது. கிரீஸில் நடைபெற்ற சர்வதேச தெஸாலோநிகி திரைப்பட விழாவில் சிறப்புப் பரிசு விருது, கேரளாவின் சர்வதேச திரைப்பட விழாவில் சிறப்பு ஜூரி விருது, துபாய் சர்வதேச திரைப்பட விழாவில் திரைப்படத்தின் படத்தொகுப்பாளரான ஸ்ரீகர் பிரசாத்திற்கு சிறந்த படத்தொகுப்பாளர் விருது. இது மார்ச் 20 2009ஆம் ஆண்டில் இந்தியாவில் வெளியிடப்பட்டது. இந்தத் திரைப்படம் காரா திரைப்பட விழாவிலும் விருது பெற்றது.  
"தொராண்டோ, இலண்டன், புசான், கொல்கத்தா மற்றும் திருவனந்தபுரம் உள்ளிட்ட உலகின் பல்வேறு பாகங்களிலும் பார்வையாளர்களால் இந்தத் திரைப்படம் பாராட்டப்படுவது குறித்து "ஃபிராக் திரைப்படத்திற்காக நான் மகிழ்ச்சியடைகிறேன். எல்லாவற்றிற்கும் மேல் மனித உணர்ச்சிகள் உலகளாவியது என்பதையும், உலகின் பல்வேறு பகுதிகளிலிருந்தும் பெற்ற இதுபோன்ற பின்னூட்டத்தால் நான் அதை இன்னும் அதிகமாகப் புரிந்துகொண்டேன். பார்வையாளர்களால் எங்கு வேண்டுமானாலும் பயணிக்க முடிகிற கதாபாத்திரத்தோடு ஒன்று கலக்க முடிந்திருக்கிறது. இந்தக் கதை அமைக்கப்பட்டுள்ள, இதனோடு தங்களை அதிகம் அடையாளம் காண்கின்ற இந்தியாவிலும் அப்படித்தான். இன்னும் அமைதியாகவே இருக்கும் விஷயங்களுக்கு இந்தத் திரைப்படம் ஒரு குரலை அளித்திருப்பதாக சொல்லப்படுவதோடு இது குறைந்தது ஒருமுறையேனும் பார்க்கப்பட வேண்டும். நாங்கள் இந்தத் திரைப்படத்தோடு நுழைந்த ஒவ்வொரு போட்டி விழாவிலும் விருதுகளை வெல்வது நல்ல விஷயமாக இருந்தாலும் பார்வையாளர்களின் எதிர்வினைகளே முக்கியமானதாக இருக்கிறது" என்று நந்திதா தாஸ் ரேடியோ சர்கத்திடம் கூறினார். 2018 இல் நந்திதா மாண்டோ திரைப்படத்தை இயக்கினார்.
# நந்திதா தாஸ்

## சொந்த வாழ்க்கை

2002 ஆம் ஆண்டில் தன்னுடைய நீண்டகாலக் காதலரான சௌம்யா சென் என்பவரை மணந்தார். சமூக உணர்வுள்ள விளம்பரப் படங்களை எடுக்கும் நோக்கமுள்ள விளம்பர நிறுவனமான லீப்ஃபிராக்கை இந்தத் தம்பதியினர் தொடங்கினர். இவர்கள் 2009 ஆம் ஆண்டில் விவாகரத்து பெற்றனர். மூன்று ஆண்டுகளுக்கு மட்டுமே நீடித்த இந்தத் திருமணம் பரஸ்பர ஒப்புதலின் அடிப்படையில் விவகாரத்தில் முடிந்தது. மும்பையின் புறப்பகுதியைச் சேர்ந்த தொழிலதிபரான சுப்தோஷ் மஸ்காராவுடனான சில மாதங்கள் நீடித்த காதலுக்குப் பின்னர் அவரை ஜனவரி 2, 2010 இல் மும்பையில் திருமணம் செய்துகொண்டார் .ஜனவரி 2017 இல், இந்த ஜோடியும் பிரிந்துவிட்டதாக அறிவித்தது.
நந்திதா தாஸ் ஒரு நாத்திகர் . தனக்கு எந்த மத சார்பும் இல்லை என்று குறிப்பிடுவதுடன் "நான் எதனுடனாவது இணைந்திருந்தால் அது பௌத்தமாக இருக்கும்" என்று அவர் கூறுகிறார்ர்.
# நந்திதா தாஸ்

## சமூகப்பணி

தாஸ் டெல்லி பல்கலைக்கழகத்தில் சமூகப்பணியில் முதுகலைப் பட்டம் பெற்றவர். அவர் குழந்தைகள் உரிமைகள், எச்.ஐ.வி/எய்ட்ஸ் விழிப்புணர்வு, பெண்களுக்கு எதிரான வன்முறையை முடிவுக்குக் கொண்டுவருதல் ஆகியவற்றுக்காகப் பேசியுள்ளார். 2009 இல், தாஸ் இந்தியாவின் குழந்தைகள் திரைப்பட சங்கத்தின் தலைவராக நியமிக்கப்பட்டார். 2012 இல், மும்பையில் நடைபெற்ற தன்னார்வ விருதுகள் விழாவில் கெளரவ விருந்தினராகக் கலந்து கொண்டார். தருண் தேஜ்பால் நிறுவிய தெஹல்கா என்ற புலனாய்வு இதழியல் இதழின் தொடக்க விழாவிற்கும் இவர் நன்கொடை அளித்தார்.
# நந்திதா தாஸ்

## இருண்டது அழகானது - பிரச்சாரம்

2013 இல், தாஸ் "இருண்டது அழகானது" பிரச்சாரத்தின் முகமாக ஆனார். இதற்கு முன்பே 2009 ஆம் ஆண்டு வுமன் ஆஃப் வொர்த் என்ற பிரச்சாரம் தொடங்கப்பட்டது, இந்த பிரச்சாரம் இந்தியாவில் தோல் நிறத்தை அடிப்படையாகக் கொண்ட பாகுபாட்டின் விளைவுகளுக்கு கவனத்தை ஈர்ப்பதை நோக்கமாகக் கொண்டுள்ளது. "நியாயமாக இருங்கள், அழகாக இருங்கள்" போன்ற வாசகங்களைப் பயன்படுத்தி, அனைத்து தோல் நிறங்களின் அழகு மற்றும் பன்முகத்தன்மையைக் கொண்டாட பெண்களையும் ஆண்களையும் பிரச்சாரம் வலியுறுத்துகிறது." 2014 இல் இந்தியத் திரைப்பட துறையில் ஒரு ஒப்பனையாளரோ அல்லது ஒளிப்பதிவாளரோ வந்து, 'உங்கள் சருமத்தை கொஞ்சம் ஒளிரச் செய்ய முடியுமா' குறிப்பாக நீங்கள் நடுத்தர வர்க்கத்தில் படித்த கதாபாத்திரத்தில் நடிக்கும்போது' என்று நந்திதாவைக் கேட்டதாகக் கூறுகிறார்.. 2019 ஆம் ஆண்டில், இந்தியாவின் நிறம் என்ற பிரச்சாரம் மீண்டும் எடுத்துச் செல்லப்பட்டது. மகேஷ் மத்தாயுடன் இணைந்து, நந்திதா தாஸ் பிரச்சாரத்திற்காக இரண்டு நிமிட பொதுமக்களுக்கான உரை ஒன்றினை தயாரித்து அதனை இயக்கியுள்ளார். இதன் இசைக்காணொளியில் இந்தியத் திரைப்படத் துறையைச் சேர்ந்த பல புகழ்பெற்ற கலைஞர்கள் இடம்பெற்றுள்ளனர்..
# நந்திதா தாஸ்

## உரைகள்

இவர் தன்னுடைய படங்கள் ஏற்படுத்தும் தாக்கம் குறித்தும், இந்தியாவில் சக்திவாய்ந்த தேசிய இயக்கத்தின் தேவை குறித்தும் உலகம் முழுவதிலும் பேசி வருகிறார். *ஃபயர்* திரைப்படம் திரையிடப்பட்ட பிறகு 2007 ஆம் ஆண்டு ஏப்ரல் 12 இல் எம்ஐடியில் பேசினார். எய்ட்ஸ் மற்றும் பெண்களுக்கெதிரான வன்முறை குறித்தும் பேசிவருகிறார். 2016 இல், " நம் காலத்தின் மிகப்பெரிய பாசாங்குத்தனம்: வறுமைக்கான நமது அணுகுமுறை " என்ற தலைப்பில் டெட் மாநாட்டில் உரையை வழங்கினார்." 2011 இல், "கல்வியில் மாற்றம் " என்ற தலைப்பில் பேசினார். அவர் 2009 ஆம் ஆண்டில் இந்திய குழந்தைகள் திரைப்பட சமூகத்தின் தலைவராக நியமிக்கப்பட்டார்.
# நந்திதா தாஸ்

## விருதுகளும் கௌரவங்களும்

ஆகஸ்ட் 2018 இல், பவர் பிராண்ட்ஸ் நந்திதா தாஸுக்கு பாரதிய மானவாத விகாஸ் புரஸ்கார் விருதை வழங்கியது, மத நல்லிணக்கம், அமைதி மற்றும் சமூக நீதி, குறிப்பாக பெண்கள், குழந்தைகள் மற்றும் பிற்படுத்தப்பட்டவர்களுக்காக" பல்வேறு தளங்களில் அவரது வெளிப்பாடுகளுக்காக இவ்விருது வழங்கப்பட்டது. திரைத்துறையின் மீதான துணிவு, இரக்கம், சிறந்த உலகத்திற்கான சமூக மாற்றத்தை ஏற்படுத்தும் சினிமாவின் சக்தியில் அவரது உறுதியான நம்பிக்கை. ஆகியவற்றுக்காக இவர் பல்வேறு சிறப்புகளைப் பெற்றார்.
# நந்திதா தாஸ்

## திரைப்பட விழா

;2001 சாண்டா மோனிகா திரைப்பட விழா  
- **வென்றது** - சிறந்த நடிகை - *பவந்தர்*  
;2002 கெய்ரோ திரைப்பட விழா  
- **வென்றது** - சிறந்த நடிகை - *அமார் புவன்*  
;2002 தமிழ்நாடு மாநிலத் திரைப்பட விருதுகள்  
- **வென்றது** - சிறப்புப் பரிசு - *கன்னத்தில் முத்தமிட்டால்*  
;2005 கேன்ஸ் திரைப்பட விழா  
- மே 2005 - தாஸ் கேன்ஸ் 2005 ஆம் ஆண்டு கேன்ஸ் திரைப்பட விழாவில் ஜூரி உறுப்பினராக செயல்பட்டார்  
;2006 நந்தி விருதுகள்  
- **வென்றது** - சிறந்த நடிகை - *கம்லி*  
;2008 முதல் திரைப்படங்களின் ஆசிய விழா  
- **வென்றது** - சிறந்த திரைப்படம் - *ஃபிராக்*
- **வென்றது** - சிறந்த திரைக்கதை - *ஃபிராக்*
- **வென்றது** - வெளிநாட்டு தொடர்பு கூட்டமைப்பு சிறந்த திரைப்படத்திற்கான பர்பிள் ஆர்ச் விருது - *ஃபிராக்*  
;2009 கேரள சர்வதேச திரைப்பட விழா  
- **வென்றது** - சிறப்பு ஜூரி விருது - *ஃபிராக்*  
;2009 சர்வதேச தெஸாலோனிகி திரைப்பட விழா  
- **வென்றது** - சிறப்புப் பரிசு (எவரிடே லைஃப்: டிரான்சன்டன்ஸ் அல்லது ரிகன்ஸிலேஷன் விருது) - *ஃபிராக்*
- பரிந்துரைக்கப்பட்டது - கோல்டன் அலெக்ஸாண்டர் - *ஃபிராக்*
# நந்திதா தாஸ்

## திரைப்பட விவரங்கள்

### நடிகர்

<div>  
**குறிப்புகள்**  
| **1989** | *பரிநதி* | ஒரியா |  |  |
| --- | --- | --- | --- | --- |
| **1996** | *ஃபயர்* | சீதா | ஆங்கிலம் |  |
| **1998** | *எர்த்* | ஷாந்தா, அயா | இந்தி |  |
| *ஹஸார் சவுரோஸி கி மா* | நந்தினி மித்ரா | இந்தி |  |  |
| *ஜன்மதினம்* | சரசு | மலையாளம் |  |  |
| *பீஸ்வபிரகாஷ்* | அஞ்சலி | ஒரியா |  |  |
| **1999** | *தேவீரி* | தேவீரி (அக்கா) | கன்னடம் |  |
| *ராக்ஃபோர்ட்* | லில்லி வேகாஸ் | ஆங்கிலம் |  |  |
| *புனர்திவசம்* | - | மலையாளம் |  |  |
| **2000** | *ஹரி-பரி* | அஃஸனா | இந்தி |  |
| *சான்ஞ்* | உருது |  |  |  |
| *பவந்தார்* | சன்வாரி | ராஜஸ்தானி | **வென்றது** , சாந்தா மோனிகா திரைப்பட விழாவில் சிறந்த நடிகை. |  |
| **2001** | *அக்ஸ்* | சுப்ரியா வர்மா | இந்தி |  |
| *டாட்டர்ஸ் ஆஃப் தி சென்ச்சுரி* | சாரு | இந்தி |  |  |
| **2002** | *அமார் புவன்* | சகினா | பெங்காலி | **வென்றது** , கெய்ரோ திரைப்பட விழாவில் சிறந்த நடிகை.
**வென்றது** , சிறந்த நடிகைக்கான ஜீ சினி விருது |
| *கண்ணகி* | கண்ணகி | மலையாளம் |  |  |
| *பிதாஹ்* | பாரோ | இந்தி |  |  |
| *அழகி* | தனலட்சுமி | தமிழ் |  |  |
| *கன்னத்தில் முத்தமிட்டால்* | ஷியாமா | தமிழ் |  |  |
| *லால் சலாம்* | ரூபி (என்ற சந்திரக்கா) | இந்தி |  |  |
| **2003** | *ஏக் அலக் மௌஸம்* | அபர்ணா வர்மா | இந்தி |  |
| *பஸ் யுன் ஹை* | வேதா | இந்தி |  |  |
| *சுப்பாரி* | மம்தா சிக்ரி | உருது |  |  |
| *சுபோ மஹுரத்* | மல்லிகா சென் | பெங்காலி |  |  |
| *ககார்: லைஃப் ஆன் தி எட்ஜ் * | அதிதி | இந்தி |  |  |
| *ஏக் தின் 24 காந்தே* | சமீரா தத்தா | இந்தி |  |  |
| **2004** | *விஷ்வ துளசி* | சீதா | தமிழ் |  |
| **2005** | *ஃப்ளீட்டிங் பியூட்டி* | இந்தியப் பெண்மனி | ஆங்கிலம் |  |
| **2006** | *மாட்டி மாய்* | சாந்தி | மராத்தி | சித்ரா பலேகர் இயக்கி அதுல் குல்கர்னியுடன் நடித்த மராத்தி மொழி திரைப்படம் |
| *போதோகேப்* | மேகா | பெங்காலி |  |  |
| *கம்லி* | கம்லி | தெலுங்கு | **வென்றது** , சிறந்த நடிகைக்கான நந்தி விருது (தெலுங்கு) |  |
| **2007** | *பிஃபோர் த ரெய்ன்ஸ்* | சஜானி | ஆங்கிலம் |  |
| *புரவோக்டு* | ராதா தலால் | ஆங்கிலம் |  |  |
| *நாலு பெண்ணுகள்* | காமாக்ஷி | மலையாளம் |  |  |
| *பானி: எ ட்ராப் ஆஃப் லைஃப்* | மீரா பென் | இந்தி |  |  |
| **2008** | *ராம்சந்த் பாகிஸ்தானி* | சம்பா | உருது |  |
| **2009** | *பிஃபோர் த ரெயின்ஸ்* | சஜானி | ஆங்கிலம், மலையாளம் |  |
| **2010** | *மிட்நைட்ஸ் சில்ட்ரன்* | பத்மா | அறிவிக்கப்பட்டது | } |
</div>
# நந்திதா தாஸ்

## திரைப்பட விவரங்கள்

### இயக்குநர்

<div>  
| ஆண்டு | தலைப்பு | மொழி | மற்றவை |  |
| --- | --- | --- | --- | --- |
| **2008** | *ஃபிராக்* | இந்தி
உருது &amp;
குஜராத்தி | **வென்றது** , ஆசிய முதல் திரைப்படங்கள் விழாவில் சிறந்த திரைப்படம் மற்றும் சிறந்த திரைக்கதை.
**வென்றது** , ஆசிய முதல் திரைப்படங்கள் விழாவில் சிறந்த திரைப்படத்திற்கான பர்பிள் ஆர்ச்சிட் விருது.
**வென்றது** , கேரள சர்வதேச திரைப்பட விழாவில் சிறப்பு ஜூரி விருது.
**வென்றது** , சர்வதேச தெஸாலோனிகி திரைப்பட விழாவில் சிறப்புப் பரிசு.
*பரிந்துரைக்கப்பட்டது* , சர்வதேச தெஸாலோனிகி திரைப்பட விழாவில் கோல்டன் அலெக்ஸாண்டர். | } |
</div>
# செயன்முறைகள் நிர்வாகம்

**செயல்முறைகள் நிர்வாகம்** என்பது பண்டங்கள் தயாரிப்பு மற்றும் சேவைகளோடு தொடர்புடைய தொழில் பகுதியாகும் என்பதோடு மூலாதாரத்தின் மிகக்குறைவான தேவையைப் பயன்படுத்தும் வகையில் திறன்மிக்கதாகவும், வாடிக்கையாளரின் தேவையை எதிர்கொள்ளும் வகையில் பயன்மிக்கதாகவும் தொழில் செயல்முறைகள் இருப்பதை உறுதிசெய்யும் பொறுப்போடு தொடர்புடையதாகவும் இருக்கிறது. உள்ளீடுகளை (மூலப்பொருட்கள், உழைப்பு மற்றும் ஆற்றல் வடிவங்களில்) முடிவுப் பொருட்களாக (பண்டங்கள் மற்றும் சேவைகள் வடிவத்தில்) மாற்றுகின்ற நிகழ்முறையை நிர்வகிப்பதோடு இது தொடர்புடையதாக இருக்கிறது.  
செயல்முறைகள் என்பவை பாரம்பரியமாக பண்டங்கள் உற்பத்தி செய்வது மற்றும் சேவைகள் ஆகியவற்றைத் தனித்தனியாக குறிப்பிட்டு வந்திருக்கிறது, இருப்பினும் இந்த இரண்டு முக்கிய செயல்முறைகளின் வகைகளுக்கும் இடையில் உள்ள வேறுபாடு, உற்பத்தியாளர்கள் தயாரிப்பு மற்றும் சேவை வழங்கல்களை ஒன்றிணைக்க முயலும் சிக்கலை அதிகரிக்கவே செய்கிறது. மிகவும் பொதுவாக செயல்முறைகள் நிர்வாகம் எந்த ஒரு வழங்கப்பட்ட நிகழ்முறையிலும் உள்ள மதிப்புக்-கூட்டப்பட்ட நடவடிக்கைகளின் உள்ளடக்கத்தை அதிகரிக்கும் நோக்கம் கொண்டதாக இருக்கிறது. அடிப்படையிலேயே இந்த மதிப்புக்-கூட்டுதல் படைப்பாக்க நடவடிக்கைகள் இணக்கமான நிறுவனச் செயல்திறனுக்காகச் சந்தை வாய்ப்போடு (பார்க்க சந்தையிடுதல்) இணங்கிப்போவதாக இருக்க வேண்டும்.  
அமெரிக்க கல்வித்துறையின் கூற்றுப்படி செயல்முறைகள் நிர்வாகம் என்பது நிறுவனம் அல்லது அமைப்பின், குறிப்பாக வளர்ச்சி, உற்பத்தி மற்றும் தயாரிப்போடு தொடர்புடையது, பௌதீக மற்றும்/அல்லது தொழில்நுட்ப செயல்பாடுகளை [நிர்வகிப்பது மற்றும் இயக்குவதோடு தொடர்புடைய துறையாகும்]. [செயல்முறைகள் நிர்வாகத் திட்டங்கள் பின்வருவனவற்றை உள்ளிட்டிருக்கின்றன] இவை பொது மேலாண்மையின் கொள்கைகளிலான அறிவுறுத்தல்கள், உற்பத்தி மற்றும் தயாரிப்பு அமைப்புகள், தொழில் நிர்வாகம், உபகரண பராமரிப்பு நிர்வாகம், தயாரிப்புக் கட்டுப்பாடு, தொழில்துறை தொழிலாளர் உறவுகள் மற்றும் திறன்பெற்ற வர்த்தகங்கள் மேற்பார்வை, வியூக முக்கியத்துவ உற்பத்திக் கொள்கை, அமைப்புகள் பகுப்பாய்வு, உற்பத்தித்திறன் பகுப்பாய்வு மற்றும் அடக்கவிலைக் கட்டுப்பாடு மற்றும் மூலப்பொருட்கள் திட்டமிடல் ஆகியனவாகும்.
# செயன்முறைகள் நிர்வாகம்

## தோற்றங்கள்

செயல்முறைகள் நிர்வாகத்தின் தோற்றுவாய்கள் 18, 19, மற்றும் 20வது நூற்றாண்டுகளின் கலாச்சார மாற்றங்களினூடாகக் காணப்படுகின்றன. அவை தொழில் புரட்சி, உள்மாற்றீட்டு உற்பத்தியின் வளர்ச்சி, வால்டம்-லோவல் அமைப்பு, அமெரிக்க உற்பத்தி அமைப்பு, அறிவியல்பூர்வ நிர்வாகம் , அசெம்பிளி வரிசை பயிற்சியின் வளர்ச்சி மற்றும் பேரளவு உற்பத்தி, மற்றும் டொயட்டா உற்பத்தி அமைப்பு. ஒன்றிணைக்கப்பட்ட இந்த கருத்தாக்கங்கள் உற்பத்தி நிகழ்முறைகளின் தரநிலையாக்கம் மற்றும் தொடர்ச்சியான மேம்பாட்டிற்கென்று அனுமதிக்கப்பட்டிருக்கின்றன. இந்த முந்தைய உற்பத்தி அமைப்புக்களின் முக்கியமான அம்சங்கள் திறமை பெற்ற தொழிலாளிகளிடமிருந்து வேலைப்பகிர்வு ஊடான புறப்பாடாக இருந்திருக்கிறது என்பதுடன் திறமைபெற்ற, அனுபவம் வாய்ந்த ஊழியர்களுக்குள்ளாக இருந்த அறிவு, உபகரணம், ஆவணமாக்கம் மற்றும் அமைப்புக்களுக்கு மாற்றித் தரப்பட்டதாகவும் இருக்கிறது.  
செயல்முறைகள் நிர்வாகத்திற்கான அடித்தளங்களை வழங்கிய சிந்தனைத் தலைவர்களின் வாழ்க்கைப் படைப்புக்களாக பார்க்கப்படுபவை நிறைய இருக்கின்றன (இவர்களில் ஒரு சிலர் மட்டுமே பொதுமக்களிடத்தில் பெயர் அங்கீகாரத்தைப் பெற்றிருக்கின்றனர்). பின்வருபவை மிக மேம்போக்கான பட்டியல் (தோராயமான தோற்றப்பாட்டு வரிசை) ஆடம் ஸ்மித், ஜீன்-பாப்டிஸ்ட் வெகாட் டி கிரிபேவெல், லூயி டி டுஸார்ட், ஹனாரே பிளான்க், எலி விட்னி, ஜான் எச். ஹால், சிமியன் நார்த், ஃபிரடெரிக் வின்ஸ்லோ டெய்லர், ஹென்றி காண்ட், ஹென்றி ஃபோர்ட், சகிச்சி டயோடா, ஆல்ஃபிரட் ஸ்லோன், ஃபிராங்க் மற்றும் லில்லியன் கில்பிரத், டெக்ஸ் தார்ண்டன் மற்றும் அவருடைய விஸ் கிட்ஸ் குழு, மற்றும் டபிள்யு. எட்வர்ட் டெமிங் மற்றும் டொயட்டோ உற்பத்தி அமைப்பு உருவாக்குநர்கள் (தய்ச்சி ஓனோ, ஷிகியோ சிங்கோ, எய்ஜி டயோடா, கிய்ச்சிரோ டயோடா மற்றும் பிறர்).  
சில தாக்கங்கள் உபகரணத்தின் மீதான முதன்மை முக்கியத்துவத்தை அமைக்கின்ற நேரத்திலும் அமைப்புகளுக்கான கீழ்படியாதிருப்பதைத் தடுப்பதாகவும் மக்களால் பார்க்கப்பட்டு வந்திருக்கும் சமயத்தில் (எ.கா., டைலர் மற்றும் ஃபோர்ட்) சமூகப் பொருளாதார அமைப்புக்களாக உற்பத்தி செயல்திறன்களாகப் பார்க்கப்படுவதற்கான தேவை, மனிதர்களையும் இயந்திரங்களையும் உரிய முறையில் பரிசீலனை செய்வது ஆகியவை பாராட்டப்படுவதும் தெரிவிக்கப்படுவதும் அதிகரித்து காணப்படுகிறது.  
ஒரு ஒழுங்குமுறையாக செயல்முறைகள் ஆராய்ச்சியானது தொடக்கத்தில் ராணுவப் பின்னணியிலும் பின்னர் பொது செயல்முறைகளிலும் செயல்முறைகள் கேள்விகளை இணக்கப்படுத்துவதற்கான பகுப்பாய்வு கருவிகளாகக் கணிதவியலாளர்கள் பயன்படுத்தியபோது இரண்டாம் உலகப்போர் காலத்தில் கவனத்தை ஈர்த்தது.  
வரலாற்றுப்பூர்வமாக, தொழில்துறை பொறியியலிலிருந்து தோன்றிய அறிவு வளம் முதல் எம்பிஏ திட்டங்களுக்கான அடிப்படையைப் பெற்றது என்பதுடன் பரவலான தொழில் துறைகள், தொழிற்சாலை, ஆலோசனை மற்றும் இலாப நோக்கற்ற நிறுவனங்கள் முழுவதிலும் பயன்படுத்தப்படும் செயல்முறைகள் நிர்வாகத்திற்கான மையமானது.
# செயன்முறைகள் நிர்வாகம்

## நிறுவனங்கள்

பின்வரும் நிறுவனங்கள் செயல்முறைகள் நிர்வாகத்தை ஏற்று மேம்படுத்துகின்றன:  
- *உற்பத்தி மற்றும் சரக்குப் பட்டியல் நிர்வாக பத்திரிக்கைக்கு* உதவும் செயல்முறைகள் நிர்வாக கூட்டமைப்பு (ஏபிஐசிஎஸ்)
- செயல்முறைகள் மற்றும் உற்பத்தி நிர்வாகத்தின் சர்வதேச பத்திரிக்கைக்கு உதவும் ஐரோப்பிய செயல்முறைகள் நிர்வாகக் கூட்டமைப்பு (யூரோமா)
- உற்பத்தி மற்றும் செயல்முறைகள் நிர்வாக பத்திரிக்கைக்கு உதவும் உற்பத்தி மற்றும் செயல்முறைகள் நிர்வாக சங்கம் (பிஓஎம்எஸ்)
- செயல்முறைகள் ஆராய்ச்சி மற்றும் நிர்வாக அறிவியல் நிறுவனம் (இன்ஃபார்ம்ஸ்)
- செயல்முறைகள் நிர்வாக நிறுவனம் (யுகே)
- தொழில்நுட்பம், நிர்வாகம் மற்றும் அப்ளைட் என்ஜினியரிங் கூட்டமைப்பு (ஏஐஎம்ஏஇ)
# செயன்முறைகள் நிர்வாகம்

## பதிப்புக்கள்

பின்வருவன செயல்முறைகள் நிர்வாகத்தோடு தொடர்புடைய கல்வித்துறை பத்திரிக்கைகளாகும்:
- ஜர்னல் ஆஃப் ஆபரேஷன்ஸ் மேனேஜ்மெண்ட்
- இண்டர்நேஷனல் ஜர்னல் ஆஃப் ஆபரேஷன்ஸ் அண்ட் புரடக்ஷன் மேனேஜ்மெண்ட்
- புரடக்ஷன் அண்ட் ஆபரேஷன்ஸ் மேனேஜ்மெண்ட்
- புரடக்ஷன் அண்ட் இன்வெண்டரி மேனேஜ்மெண்ட் ஜர்னல் [http://www.apics.org/Resources/pandimj.htm ]
# செயன்முறைகள் நிர்வாகம்

## மேலும் பார்க்க

- தொழிலகப் பொறியியல்
- செயல்முறைகள் ஆராய்ச்சி
- தொழில் நிகழ்முறை வரைபடமாக்கம்
- சிக்கன உற்பத்தி
- சிக்ஸ் சிக்மா
புரடக்ஷன் அண்ட் இன்வெண்டரி மேனேஜ்மெண்ட் ஜர்னல்
# செயன்முறைகள் நிர்வாகம்

## வெளிப்புற இணைப்புகள்

- ஏபிஐசிஎஸ் - செயல்முறைகள் நிர்வாகத்திற்கான கூட்டமைப்பு
- செயல்முறைகள் நிர்வாகத்துடன் தொடர்புடைய இணக்கமாக்க பிரச்சினைகள்
- இந்தியாவில் செயல்முறைகள் நிர்வாகத்திற்கான உச்ச அமைப்பு
- தொழில்நுட்பம், நிர்வாகம் மற்றும் அப்ளைட் என்ஜினியரிங்கிற்கான கூட்டமைப்பு (ஏஐஎம்ஏஇ)
# டோனால்ட் டிரம்ப்

**டோனால்ட் ஜான் டிரம்ப்** (*Donald John Trump*, பிறப்பு: சூன் 14, 1946) அமெரிக்கத் தொழிலதிபரும், அரசியல்வாதியும், ஐக்கிய அமெரிக்காவின் 45வது அரசுத்தலைவரும் ஆவார். குடியரசுக் கட்சி வேட்பாளராக 2016 தேர்தலில் போட்டியிட்டு, மக்களாட்சிக் கட்சி வேட்பாளர் இலரி கிளின்டனை 2016 நவம்பர் 9 இல் வென்றார். அமெரிக்க வரலாற்றில் அதிக வயதில் (70) தேர்ந்தெடுக்கப்பட்டுள்ள முதலாவது அரசுத் தலைவர் இவராவார்.  
இவர் திரம்பு குழுமத்தின் தலைவராக உள்ளார். இவருடைய தொழில் வாழ்வில் இவர் உலகம் முழுவதும் அலுவலகக் கட்டடங்கள், சூதாட்ட விடுதிகள், தங்கும் விடுதிகள், கோல்ப் விளையாட்டு திடல்களை அமைத்துள்ளார்.  
திரம்ப் தனது 2020 மறுதேர்தல் முயற்சியில் உதவ வெளிநாட்டுத் தலையீட்டைக் கோரியதாகவும், பின்னர் இதற்கான விசாரணையைத் தடுத்ததாகவும் 2019 இல் கீழவையில் இடம்பெற்ற விசாரணையில் கண்டறியப்பட்டது. திரம்பின் அரசியல் போட்டியாளர்கள் மீதான விசாரணைகளைப் பகிரங்கமாக அறிவிக்க உக்ரைனுக்கு செல்வாக்கு செலுத்துவதற்காக இராணுவ உதவிகளை திரம்ப் தடுத்து நிறுத்தியதாக விசாரணையில் தெரிவிக்கப்பட்டது. 2019 திசம்பர் 13 அன்று, கீழவையின் நடுவர் குழு அதிகார வன்முறை, மற்றும் காங்கிரசின் விசாரணைத் தடை ஆகிய குற்றச்சாட்டுகளுக்கு நம்பிக்கையில்லாத் தீர்மானம் கொண்டுவர ஒப்புதல் அளித்தது. இதன்படி, 2019 திசம்பர் 18 அன்று, கீழவையில் நம்பிக்கையில்லாத் தீர்மானம் நிறைவேற்றப்பட்டது. திரம்ப் பிரதிநிதிகள் சபையால் குற்றஞ்சாட்டப்பட்ட வரலாற்றில் மூன்றாவது அமெரிக்க அரசுத்தலைவர் ஆவார். அமெரிக்க மேலவையில் சமர்ப்பிக்கப்பட்ட இவ்வழக்கில் 2020 பெப்ரவரி 5 இல் திரம்பு இரு குற்றச்சாட்டுகளிலும் இருந்து குற்றமற்றவர் என விடுவிக்கப்பட்டார்.
# டோனால்ட் டிரம்ப்

## பிறப்பும் இளமைக் காலமும்

இவர் நியூயார்க் நகரத்தில் உள்ள குயின்சு புறநகர் பகுதியில் பிரட் திரம்புக்கும் மேரி திரம்புக்கும் 1946 ஆம் ஆண்டு பிறந்து நியூயார்க் நகர பகுதியிலேயே வளர்ந்தார். இவரின் பெற்றோருக்கு ஐந்து குழந்தைகள், தொனல்டு திரம்பு நான்காவதாக பிறந்தார். இவரின் மூத்த அண்ணன் சீனியர் திரம்பு போதை பழக்கத்தால் 1981ஆம் ஆண்டில் உயிரிழந்தார். நீதிபதியாக உள்ள மரியேன், எலிசபெத், இராபர்ட் ஆகிய மற்ற மூவரும் உயிருடன் உள்ளனர்.  
திரம்பின் தந்தை நியூயார்க் நகரில் பிறந்த செருமானிய இனத்துக்காரர். தாய் இசுட்காலாந்தில் பிறந்து ஐக்கிய அமெரிக்காவில் குடியேறிய இசுகாட்லாந்து இனத்துக்காரர். திரம்பின் அனைத்து (நான்கு) பேரக்குழந்தைகளும் ஐரோப்பாவிலேயே பிறந்தனர். திரம்பின் சித்தப்பா சான் திரம்பு மாசாச்சூசெட்சு தொழில்நுட்பக் கழகத்தில் பேராசியராக 1936 முதல் 1973 வரை பணியாற்றினார். இரண்டாம் உலகப்போர் சமயத்தில் நேச நாடுகளுக்காக ரேடார் தொடர்பான ஆராய்ச்சியில் பங்கெடுத்தார், நிக்கோலா தெல்சாவின் தாள்களையும் கருவிகளையும் அமெரிக்க புலன் விசாரணை கூட்டாட்சிப் பணியகம் ஆராய இவரிடம் கூறியது. தன் குடும்ப மரபணு சிறந்தது என்பதைக் காட்ட சித்தப்பாவையே அடிக்கடி திரம்பு காட்டுவார்.  
திரம்பு நியூயார்க் நகரின் புறநகரான பிரான்க்சு பகுதியிலுள்ள போர்தம் பல்கலைக்கழகத்தில் ஆகத்து 1964 முதல் இரண்டு ஆண்டுகள் படித்து விட்டு பின் பென்சில்வேனியா பல்கலைக்கழகத்தின் வார்ட்டன் பள்ளியில் சேர்ந்து 1968இல் பொருளாதாரத்தில் இளங்கலை பட்டம் பெற்றார் அங்கு படித்த போது குடும்ப நிறுவனமான எலிசபெத் திரம்பு & சன் (தந்தை வழி பாட்டி பெயரில் இருந்ந நிறுவனம்) என்பதில் பணி புரிந்தார்.  
திரம்பு வியட்நாம் போரில் சேவையாற்ற தேர்ந்தெடுக்கப்படவில்லை . 1964 முதல் 1968 வரை நான்கு முறை மாணவர் என்ற முறையில் விலக்கு பெற்றார். 1968 இல் உடல் தகுதியுடன் இருப்பதாக கூறப்பட்டபோதிலும் மருத்துவ காரணத்துக்காக விலக்குப்பெற்றார்.
# டோனால்ட் டிரம்ப்

## தொழிலதிபர்

கல்லூரியில் படிக்கும் காலத்தில் தந்தையின் வீட்டு மனை விற்பனை நிறுவனமான எலிசபெத் திரம்பு& சன் என்பதில் புரிந்தார். 1971இல் நிறுவனத்தின் முழு பொறுப்பும் இவரிடம் வந்தது. முதல் வேலையாக நிறுவனத்தின் பெயரை திரம்பு அமைப்பு (*திரம்பு ஆர்கனிசேசன்*) என மாற்றினார். 1973இல் அந்நிறுவனத்தின் தலைவராக பொறுப்பேற்றார்.  
அவ்வாண்டு இவரும் இவரின் தந்தையும் நீதித்துறையால் கருப்பர்களுக்கு எதிராக பிரித்துணரும் செயலை செய்கின்றனர் என்று குற்றஞ்சாட்டப்பட்டதால் கவனத்தை பெற்றனர். திரம்பின் பணியில் முதல் பெரிய திட்டம் எதுவென்றால் 1978இல் மேன்காட்டனில் உள்ள கிராண்ட் அயத் ஓட்டலை மீள் புத்துணர்வு கொண்டுவருவதற்கானது ஆகும்.  
திரம்பு டவர் என்ற 58 அடுக்குமாடி கட்டடத்தை மேன்காட்டனின் நடுப்பகுதியில் கட்ட 1978இல் பேச்சு வார்த்தைகளை முடித்து 1983இல் அக்கட்டடத்தை முடித்தார். இதில் திரம்பின் வீடும் திரம்பு அமைப்பின் தலையகமும் இருந்தன. *அப்பரண்டிசு* என்ற தொடர் இங்கு தான் எடுக்கப்பட்டது. இங்கு தொலைக்காட்சித்தொடருக்கான முழு அரங்கம் இருந்தது.
# டோனால்ட் டிரம்ப்

## தொலைக்காட்சித் தொடர்களில் பங்களிப்பு

இவர் திரைப்படங்களிலும் தொலைக்காட்சி தொடர்களிலும் சிறு வேடத்தில் நடித்துள்ளார். 2004 இலிருந்து 2015 வரை என்பிசி தொலைக்காட்சியில் *தி அப்ரன்டிசு* (The Apprentice) மெய்த் தொடரில் நடித்ததுடன் அதன் இணை தயாரிப்பாளராகவும் இருந்தார். இது இவரை நாடு முழுவதும் அறியச்செய்தது.
# டோனால்ட் டிரம்ப்

## அரசியலில் நுழைவு

2000ஆம் ஆண்டு சீர்திருத்தக் கட்சி சார்பில் அமெரிக்க அதிபர் தேர்தலில் போட்டியிட மனு விரும்பினார், ஆனால் கட்சி தேர்தலில் வெற்றி பெறவில்லை. 2000ஆம் ஆண்டு கட்சி சாரா வேட்பாளராக அதிபர் பதவிக்கு போட்டியிட நினைத்தார். அது போலவே 2008, 2012 ஆண்டுகளிலும் நினைத்தார். பின் 2014ஆம் ஆண்டு ஆளுநர் பதவிக்கு போட்டியிட நினைத்தார். யூன் 2015இல் குடியரசு கட்சி சார்பில் அதிபர் பதவிக்கு போட்டியிட போவதாக அறிவித்தார். மே 2016இல் இவரை எதிர்த்த அனைவரும் போட்டியிலிருந்து விலகியதால் யூலை மாதம் கிலீவ்லன்டில் நடந்த குடியரசு கட்சியின் பேரவையில் அதிகாரபூர்வமாக குடியரசு கட்சி வேட்பாளராக இவர் அறிவிக்கப்பட்டார்.
# டோனால்ட் டிரம்ப்

## குடும்பம்

டொனால்டு டிரம்புக்கு 3 மனைவிகள். முதல் 2 மனைவிகளான இவானா மற்றும் மர்லா மேப்சுள் ஆகியவர்களை விவாகரத்து செய்து விட்ட டிரம்ப், தற்போது 3-வது மனைவியான மெலேனியாவும், டிரம்பு - மெலேனியா இணையருக்குப் பிறந்த *பாரன் டிரம்பு* என்ற 10 வயது மகனுடன் தனியாக வசித்து வருகிறார். டொனால்ட் ட்ரம்பின் குடும்ப உறுப்பினர்கள் விவரம்:  
1. மெலானியா டிரம்பு: டொனால்ட் டிரம்பின் தற்போதைய மூன்றாவது மனைவி.
1. பாரன் டிரம்பு: டொனால்ட் டிரம்பின் தற்போதைய மூன்றாவாது மனைவி மெலானியாவின் ஒரே மகன், வயது 10.
1. ஜெராட் குஷ்னர்: டொனால்ட் டிரம்பின் மருமகன். டிரம்பின் மூத்த மகள் இவாங்காவின் கணவர்.
1. இவாங்கா டிரம்ப்: டொனால்ட் டிரம்பின் மூத்த மகள். இவர் டிரம்பின் முதல் மனைவி இவானாவுக்கும், டிரம்புக்கும் பிறந்த ஒரே பெண் குழந்தை.
1. டிஃபானி டிரம்பு: டொனால்ட் டிரம்பின் இரண்டாவது மகள். அவரது இரண்டாவது மனைவி மர்லா மேப்ள்சுளுக்குப் பிறந்தவர்.
1. வனெசா டிரம்பு (ஹைடன்): டொனால்ட் டிரம்பின் மருமகள். அவரது மகன் டொனால்ட் ட்ரம்ப் ஜூனியரின் மனைவி.
1. காய் டிரம்பு: டொனால்ட் டிரம்பு பேரப்பிள்ளைகளில் மூத்தவர். டொனால்ட் ஜூனியருக்கும் வனெசா ட்ரம்புக்கும் பிறந்த ஐந்து பிள்ளைகளில் மூத்த மகன்.
1. டொனால்ட் டிரம்பு ஜூனியர்: டொனால்ட் டிரம்பின் மூத்த மகன். டொனால்ட் டிரம்புக்கும் அவரது முதல் மனைவி இவானாவுக்கும் பிறந்தவர்.
1. எரிக் டிரம்பு: டொனால்ட் டிரம்பின் முதல் மனைவி இவானா மூலம் பிறந்த மூன்றாவது மகன்.
1. லாரா யுனஸ்கா: டொனால்ட் டிரம்பின் மருமகள். மகன் எரிக் டிரம்பின் மனைவி.
# சர்மிளா தாகூர்

**சர்மிளா தாகூர்** (*Sharmila Tagore*) இந்திய நாட்டின் வங்காள மொழித் திரைப்பட நடிகை ஆவார். இவர் *சோர்மிளா தாக்கூர்* எனவும் அழைக்கப்படுகிறார். 1944 ஆம் ஆண்டு திசம்பர் மாதம் 08 ஆம் தேதியன்று பிறந்தார். தன்னுடைய நடிப்புக்காக பல தேசிய திரைப்பட விருதுகள், இந்தியா மற்றும் பிலிம்பேர் விருதுகளை வென்றுள்ளார். இந்தியத் திரைப்பட தணிக்கை குழுவுக்குத் தலைமை வகித்துள்ளார். 2005 ஆம் ஆண்டு திசம்பர் மாதத்தில் யூனிசெப் நல்லெண்ண தூதராக இவர் நியமிக்கப்பட்டார்..
# சர்மிளா தாகூர்

## பூர்வீக விபரம்

சர்மிளா தாகூர் பிரித்தானியாவின் இந்தியா கார்ப்பரேசனில் பொது மேலாளராக இருந்த கீத்ந்திரநாத் தாகூர் என்ற வங்காளிக்கும், ஆரா தாகூர் (நேரே பராவா) என்ற அசாமிய பெண்மணிக்கும் 1944 ஆண்டு டிசம்பர் மாதம் 8 ஆம் தேதி ஆந்திராவின் தலைநகர் ஆன ஐதராபாத்தில் பிறந்தார்.  
கலப்பினத்தவராய் இருந்தாலும் இருவரும் நோபல் பரிசு பெற்ற ரவீந்திரநாத் தாகூருக்கு சொந்தம் ஆவார்கள். தாகூரின் மைத்துனர் மற்றும் புகழ்பெற்ற ஓவியரான கசேந்திரநாத் தாகூரின் பேரன் தான் கீத்ந்திரநாத் தாகூர் ஆவார். உண்மையில், சர்மிளா தாகூர் ரபீந்திரநாத் தாகூருக்கு மிகவும் நெருக்கமாக தொடர்பு கொண்டவர் ஆவார். இவரது தாய்வழி பாட்டி லத்திகா பாரு (என் தாகூர்) ரபீந்திரநாத் தாகூரின் சகோதரர் டிவிசேந்திரநாத் தாகூரின் பேத்தி ஆவார். சர்மிளா தாகூர் பழைய இந்தி நடிகை தேவிகா ராணிக்கும் சற்று தொலை தூர உறவினர் ஆவார் .
# சர்மிளா தாகூர்

## ஆரம்பகால வாழ்க்கை

இந்தியாவின் ஆந்திரப் பிரதேச மாநிலத்தில் ஐதராபாத் மாநிலத்தில் வங்காளக் குடும்பத்தில் 1944 ஆண்டு டிசம்பர் மாதம் 8 ஆம் தேதி சர்மிளா தாகூர் பிறந்தார். இவருடைய தந்தை கிதிந்திரநாத் தாகூர் பிறப்பின் போது எல்சின் மில்சு உரிமையாளரான பிரித்தானிய கிழக்கிந்திய நிறுவனத்தின் துணைப் பொது மேலாளராக இருந்தார்.சர்மிளா தாகூர் மூன்று குழந்தைகளில் மூத்தவராக இருந்தார். இரு தங்கைகள், காலம் சென்ற டின்கு தாகூர் என்ற ஓந்த்ரிலா குண்டா ஆவார். இவர் தான் 1957 ஆம் ஆண்டில் காபூலி வாலா என்ற சிங்களப்படத்தில் முக்கிய கதாபாத்திரத்தில் மினி என்ற சிறுமியாய் நடித்து புகழ் பெற்றவர் ஆவார். அதன் பின்னரே சர்மிளா திரைப்படத்தில் நடிக்க வந்தார். மற்றொரு சகோதரி ரோமிலா சென், பல ஆண்டுகளாக பிரிட்டானியா நிறுவன தலைமை இயக்க அலுவலராக பணிபுரிந்த நிக்கல் சென்னின் மனைவி ஆவார்.
# சர்மிளா தாகூர்

## பள்ளி வாழ்க்கை

தாகூர் செயின்ட் சான்சு மறைமாவட்டத்தின் உயர்நிலைப் பள்ளி மற்றும் அசன்சோல், லொரேட்டோ கான்வெண்ட், ஆகிய இடங்களில் கல்வி பயின்றார் . ஆனால் 13 வயதில் கல்வியில் நாட்டம் கொள்ளவில்லை. எனவே அவரால் பள்ளி படிப்பை முடிக்கவில்லை. எனவே பள்ளியை
விட்டு விலகி 14 வயதில் தன் தங்கையை தொடர்ந்து சினிமாவில் நடிக்க களம் இறங்கினார்.
# சர்மிளா தாகூர்

## தொழில் வாழ்க்கை

சர்மிளா தாகூர் நடிகையாக 1959 ஆம் ஆண்டு சத்யசித் ரேயின் திரைப்படமான *அபுர் சன்சார்* (அபுவின் உலகம்) மூலம் திரையுலக வாழ்க்கையை தொடங்கினார். இதில் முதன்மை கதாபாத்திரத்தின் அவல நிலையிலுள்ள மணமகளாகத் தோன்றினார். சத்யசித்ரேவுக்கான அதிகாரப்பூர்வ வலைதளத்தில் குறிப்பிட்டிருப்பது போல், "திரைப்படத்தில் பணியாப்போது அவர் வெறும் பதினான்கு வயதே நிரம்பியிருந்தார். அதற்கு முன் அவருக்கு எந்த நடிப்பு அனுபவமும் இருந்ததில்லை. படப்பிடிப்பு தொடங்கியதும், நடிப்பின் போது நெறிமுறைகளுக்காக சத்யசித்ரே சர்மிளாவைத் திட்டவேண்டியிருந்தது என்றாலும் சத்யசித்ரே தன்னுடைய அடுத்த படமான *தேவி* யிலும் கூட இவரை நடிகக வைத்தார்." இவர் ரேயின் பல திரைப்படங்களில் தோன்றினார். மீண்டும் அவர் செளமித்திர சாட்டர்சி உடன் இணைந்து நடித்தார்.  
1964 ஆம் ஆண்டில் சக்தி சமந்தாவின் *காசுமீர் கி காளி* திரைப்படத்தின் மூலம் இவர் இந்தி மொழி திரைப்படத்தின் பிரபல நடிகையாக உருவானார். சக்தி சமந்தா மீண்டும் இவரைப் பல வெற்றிப் படங்களில் நடிக்க வைத்தார். திரைப்படத்தில் முதன் முறையாக பிகினி நீச்சல் உடை அணிந்து நடித்தார் .குறிப்பாக ஆன் ஈவனிங் இன் பாரிசு 1967 ஆம் ஆண்டு, இந்திய நடிகை பிகினி அணிந்து தோன்றிய முதல் தோற்றமாக இருந்தது.
இதன் மூலம் இந்தியாவில் முதன் முறையாக பிகினி உடை அணிந்து நடித்தவர் என்ற பெயருடன் சினிமாவில் வலம் வந்தார். இது பழம்பாணியிலிருந்த இந்தியப் பார்வையாளர்களை அதிர்ச்சிக்குள்ளாக்கியது மட்டுமல்ல இது பல நடிகைகள் பிகினி அணிந்து வரக்கூடிய சூழலை உருவாக்கி, பர்வீன் பாபி (*யே நசுதீகியான்* , 1982), சீனத் அமான் (*கீரா பன்னா* 1973; *குர்பாணி* , 1980 பிகினியை அணிந்ததால் இந்தியப் பத்திரிக்கைகள் எல்லா காலங்களுக்குமான பத்து முண்ணனி நடிகைகளில் ஒருவராக இவருடைய பெயரைப் பரிந்துரைத்தன. இது அடக்க ஒடுக்க நிலையிலான பெண்ணின் இயல்பை அடையாளப்படுத்தி செயல்படுத்தி வந்த மும்பை திரைப்படங்களுக்கு எதிரான வரம்பு மீறிய செயலாக இருந்தது. ஆனால், தாகூர் சென்ட்ரல் போர்ட் ஆப் பிலிம் சர்டிபிகேசன் தலைவராக இருந்தபோது, இந்திய சினிமாக்களில் பிகினி அணிவது அதிகரித்து வருவதைப் பற்றி தன்னுடைய கவலையை வெளிப்படுத்தினார்.  
*ஆராதனா* (1969) மற்றும் *அமர் பிரேம்* (1972), போன்ற திரைப்படங்களுக்காக சமந்தா பின்னாளில் தாகூரை ராசேசு கண்ணாவுடன் இணைத்தார் . பின்னர் பணியாற்றிய திரைப்படத்தில் தாகூர் என்றும் நினைவை விட்டு நீங்கா கதாபாத்திரமான புசுபாவாக, கொல்கத்தா நகரின் அரசவை பரத்தையாக, மீண்டும் ராசேசு கண்ணாவுக்கு இணையாகத் தோன்றினார். இதில் ராசேசு கண்ணா அடிக்கடி கூறும் வசனம் "புசுபா நான் கண்ணீரை வெறுக்கிறேன்..." இடம்பெற்றது. இதர இயக்குநர்கள், அவர்கள் இருவரையும் இணைத்து *டாக்* (1973 ஆம் ஆண்டு), *மாலிக்* (1972 ஆம் ஆண்டு) மற்றும் *சபார்* (1970 ஆம் ஆண்டு) ஆகிய திரைப்படங்களைக் கொடுத்தனர். அவர் குல்சாரின் 1975 ஆம் ஆண்டு திரைப்படம், *மெளசம்* மில் திரைப்படத்தில் தோன்றினார். மேலும் இவர் மீரா நாயரின் 1991 ஆம் ஆண்டு திரைப்படம் *மிசிசிப்பி மசாலா* திரைப்படத்தில் கதாநாயகி சரிதா சௌத்ரியின் தாயாக ஒரு துணை கதாபாத்திரத்தில் நடித்தார்.  
இவருடைய சமீபத்திய வெளியீடு, அமோல் பலேகரின் மராத்திய திரைப்படமான *சமான்தார்*ஆகும். இவருடைய முந்தைய வெளியீடுகள் விது வினோத் சோப்ரா திரைப்படம், *ஏக்லவ்யா: த ராயல் கார்டு*, நிச வாழ்க்கை தாய் மற்றும் மகன், சர்மிளா தாகூர் மற்றும் சயிப் அலி கானை இணைக்கிறது. *ஆசிக் ஆவாரா* (1993 ஆம் ஆண்டுக்குப்) பிறகு முதல் முறையாக இவர்கள் திரையில் ஒன்றாக பங்கு பெறுகிறார்கள்.
# சர்மிளா தாகூர்

## சொந்த வாழ்க்கை

படௌடியின் நவாப், மன்சூர் அலி கான் படௌடியை சர்மிளா தாகூர் திருமணம் செய்துகொண்டார். இவர்களுக்கு மூன்று குழந்தைகள் இருக்கிறார்கள்: சையப் அலி கான் (பி. 1970 ஆம் ஆண்டு), சபா அலி கான் மற்றும் சோகா அலி கான் (பி. 1978 ஆம் ஆண்டு).
# சர்மிளா தாகூர்

## விருதுகள்

- 1969 - பிலிம்பேர் சிறந்த நடிகைக்கானவிருது - *ஆராதனா*
- 1970 - பிலிம்பேர் சிறந்த நடிகைக்கான விருது (நியமனம்) -*சபார்*
- 1976 - சிறந்த நடிகைக்கான தேசிய திரைப்பட விருது - *மௌசம் *
- 1997 - பிலிம்பேர் வாழ்நாள் சாதனையாளர் விருது
- 2002 - சிடார் சீடரீன் வாழ்நாள் சாதனையாளர் விருது
- 2004 - சிறந்த துணை நடிகைக்கான தேசிய திரைப்பட விருது - *அபார் ஆரன்யே*
- 2004 - கமாண்டர் ஆப் தி ஆர்டர் ஆப் ஆர்ட்சு அண்ட் லெட்டர்சு ஆப் பிரான்சு"
- 2006 - நியமனம், பிலிம்பேர் சிறந்த நடிகைக்கான விருது - *பாமலி கம்சு முதன்மை*
- 2007 - வாழ்நாள் சாதனையாளர் தேசிய விருது (நடிகை) - இந்திய பத்திரிக்கையாளர் நிறுவனம்
# எலிஷா கத்பெர்ட்

**எலிஷா கத்பெர்ட்** (*Elisha Cuthbert*, பிறப்பு நவம்பர் 30, 1982) ஒரு கனடிய நடிகை. கத்பெர்ட் கனடிய குழந்தைகள் தொலைக்காட்சி தொடரான *பாப்புலர் மெகானிக்ஸ் ஃபார் கிட்ஸ்* என்ற தொடரின் இணை-வழங்குனராக பிரபலமானவராவார். 2003 ஆம் ஆண்டில் *ஓல்டு ஸ்கூல்* என்ற திரைப்படத்தின் மூலம் திரையுலகில் புகழ் பெற்றார். அதற்கடுத்த ஆண்டிலேயே *தி கேர்ள் நெக்ஸ்ட் டோர்* என்ற திரைப்படத்தில் நடித்தார். அவர் 2005 ஆம் ஆண்டில் வெளிவந்த *ஹவுஸ் ஆஃப் வேக்ஸ்* மற்றும் 2007 ஆம் ஆண்டில் வெளிவந்த திகில் படமான *கேப்டிவிட்டி* ஆகியவற்றிலும் நடித்திருக்கிறார். அமெரிக்க அதிரடித் திகில் தொலைக்காட்சி தொடரான *24* இல் கிம் பாவ்ராக நடித்ததே அவருடைய மிக முக்கியமான கதாபாத்திரமாக இருக்கிறது.
# எலிஷா கத்பெர்ட்

## ஆரம்பகால வாழ்க்கை

கத்பெர்ட் கனடாவில் உள்ள கால்கேரியில் பிறந்தார். இவரின் தாயார் பாட்ரிசியா ஒரு குடும்பத்தலைவி, தந்தை கெவின் ஒரு ஆட்டோமேடிவ் வடிவமைப்பு என்ஜினியர் ஆவர். அவருக்கு ஜொனாதன் மற்றும் லீ-ஆன் என்ற இரண்டு சகோதரர்கள் இருக்கின்றனர். அவர் க்யூபெக் நகரத்தில் மாண்ட்ரியல் என்னும் இடத்திற்கு அருகாமையில் உள்ள கிரீன்ஃபீல்ட் பார்க் என்னுமிடத்தில் வளர்ந்தார். 2000 ஆம் ஆண்டில் செண்டனியல் ரீஜனல் உயர்நிலைப் பள்ளியில் பட்டம் பெற்று தன்னுடைய பதினேழாவது வயதில் நடிப்பு வாய்ப்புக்களைத் தேடி லாஸ் ஏஞ்சல்ஸூக்கு குடிபெயர்ந்தார்.
# எலிஷா கத்பெர்ட்

## திரைத்துறை வாழ்க்கை

### ஆரம்பகால திரைத்துறை வாழ்க்கை

அவருக்கு ஒன்பது வயதான போது, குழந்தைகள் ஆடைகளுக்கு மாடலாக தன்னுடைய வாழ்க்கையைத் தொடங்கிப் பின்னர் காலணி மாடலாக ஆனார். *ஆர் யு அஃப்ரைட் ஆஃப் டார்க்?* என்ற குழந்தைகளுக்கான திகில் தொடரில் துணை நடிகையாக முதன் முதலாக தோன்றினார். பின்னர் அந்தத் தொடரில் அவர் தொடர்ந்து நடித்தார். கத்பெர்ட் மாண்ட்ரியலில் படம்பிடிக்கப்பட்ட *பாப்புலர் மெக்கானிக்ஸ் ஃபார் கிட்ஸ்* என்ற தொடரில் இணை-வழங்குனராகவும் தோன்றினார். அவருடைய நிகழ்ச்சி வழங்கல் முறை அப்போது முதல் பெண்மணியாக இருந்த ஹிலாரி கிளிண்டனின் கவனத்தை ஈர்த்தது; கிளிண்டன் வெள்ளை மாளிகைக்கு வரும்படி கத்பெர்ட்டுக்கு அழைப்பு விடுத்தார்.  
குடும்பக் கதையம்சமுள்ள *டான்ஸிங் ஆன் தி மூன்* (1997) என்ற திரைப்படத்தில் கத்பெர்ட் அறிமுகமானார். பின்னர் வேறுசில குடும்பக் கதையம்சமுள்ள கனடிய கதைக்கருவுள்ள திரைப்படங்களில் தோன்றினார்; விமானத் திகில் திரைப்படமான *ஏர்ஸ்பீடிலும்* நடித்தார். 2001 ஆம் ஆண்டில் கனடிய தொலைக்காட்சி திரைப்படமான *லக்கி கேர்ள்* படத்தில் கத்பெர்ட் நடித்தார். அதி்ல் அவருடைய நடிப்பிற்காக ஜெமினி விருது வழங்கப்பட்டது.  
அவர் லாஸ் ஏஞ்சல்ஸிற்கு குடிபெயர்ந்த உடனேயே *24* என்ற தொலைக்காட்சித் தொடரில் ரகசிய உளவாளி ஜாக் பாவ்ரின் மகள் கிம் பாவ்ராக நடிக்கும் வாய்ப்பு கிட்டியது. அவர் அந்த நிகழ்ச்சியின் முதல் மூன்று பருவ்ன்கள்ங்களில் தோன்றினார். ஆனால் நான்காவதில் அவர் நடிக்கவில்லை, பின்னர் ஐந்தாவது தொகுப்பில் இரண்டு அத்தியாயங்களில் மட்டும் குறைவான நேரம் தோன்றினார். பின்னர் *24: தி கேம்* இல் கிம் பாவ்ராக மீண்டும் தோன்றினார். மேலும் ஏழாவது பருவத்தின் ஐந்து அத்தியாயங்களில் துணை கதாபாத்திரமாகத் தோன்றினார்.
# எலிஷா கத்பெர்ட்

## திரைத்துறை வாழ்க்கை

### 2003-2005: வர்த்தகரீதியான வெற்றி

2003 ஆம் ஆண்டில் *ஓல்டு ஸ்கூல்* மற்றும் *லவ் ஆக்சுவலி* திரைப்படங்களில் சிறிய கதாபாத்திரங்களின் மூலம் அவர் தன்னுடைய ஹாலிவுட் திரைப்பட வாழ்க்கையைத் தொடங்கினார். கத்பெர்ட்டின் அடுத்த திரைப்படமான *தி கேர்ள் நெக்ஸ்ட் டோரில்* நாயகியாக எமிலி ஹிர்ஷிற்கு இணையாக டேனியல் என்ற முன்னாள் கிளர்ச்சிய நடிகை கதாபாத்திரத்தில் நடித்தார். கத்பெர்ட் இந்தக் கதாபாத்திரத்தை ஏற்பதற்கு முதலில் தயங்கினார், ஆனால் இயக்குநர் லூக் கிரீன்ஃபீல்ட் அவரை ஒப்புக்கொள்ளச் செய்தார். இப்பாத்திரத்தில் நடிப்பதற்காக விக்கெட் பிக்சர்ஸ் மற்றும் விவிட் எண்டர்டெயின்மெண்ட்டைச் சேர்ந்த உண்மையான கிளர்ச்சிய நடிகைகளுடன் பேசி ஆய்வு மேற்கொண்டு தயார் செய்தார். இந்தத் திரைப்படம் *ரிஸ்கி பிஸினஸ்* , திரைப்படத்துடன் ஒப்பிடப்பட்டது, இருப்பினும் கத்பெர்ட் தன்னுடைய கதாபாத்திரம் நேரடியாக ரெபக்கா டி மாண்ட்ரேயின் கதாபாத்திரத்தை அடிப்படையாகக் கொண்டு எடுக்கப்பட்டதல்ல என்று தெரிவித்தார். விமரிசகர்கள் பலவாறு எழுதினர்; சிலர் இந்தத் திரைப்படத்தின் துணிச்சலைப் பாராட்டினர், மற்றவர்களோ குறிப்பாக ரோஜர் எபெர்ட் இதை பகட்டானது என்றும் லாபத்தை நோக்கமாக கொண்டது என்றும் தூற்றினார்.  
தனது அடுத்த திரைப்படத்தில் கத்பெர்ட் 2005 ஆம் ஆண்டு மறு ஆக்கமான *ஹவுஸ் ஆஃப் வாக்ஸ்* என்ற திகில் திரைப்படத்தில் பாரிஸ் ஹில்டன் மற்றும் சாத் மைக்கேல் முர்ரே ஆகியோரோடு நடித்திருந்தார். எதிர்மறையான விமர்சனங்களைப் பெற்றாலும் இந்தப் படம் வர்த்தகரீதியான வெற்றியைப் பெற்றது. மற்றவர்கள் கத்பெர்ட்டை தன்னுடைய பாத்திரத்தை "ஆர்வத்தோடும்" "நன்றாகவும்" செய்ததற்காக கவனித்தனர்.
# எலிஷா கத்பெர்ட்

## திரைத்துறை வாழ்க்கை

### 2006-2007: திரைத்துறை மாற்றம்

கத்பெர்ட்டின் அடுத்த திரைப்படத் திட்டம் சிறிய படப்பிடிப்பு வளாகத் திரைப்படமான *தி குயட்டாக* இருந்தது, இதில் அவர் நடித்ததோடு மட்டுமல்லாமல் இணை தயாரிப்பாளராகவும் நிதியுதவி செய்பவராகவும் இருந்தார். தவறான பாலுறவால் பாதிக்கப்படும் பதினேழு வயது சீர்லீடர் பெண்ணான நைனாவாக அவர் நடித்திருந்தார். ஒரு பதின்ம வயதினராக எவ்வாறு நடிக்க வேண்டும் என்பதற்கு அவர் தன்னுடைய இளைய ஒன்றுவிட்ட சகோதரியை மாதிரியாக எடுத்துக்கொண்டார். சோனி பிக்சர்ஸ் கிளாசிக்கால் விநியோகிக்கப்பட்ட *தி குயட்* 2005 ஆம் ஆண்டு டொரண்டோ சர்வதேச திரைப்பட விழாவில் திரையிடப்பட்டது என்பதுடன் செப்டம்பர் 1 இல் பிரதேச அளவில் விரிவாக்குவதற்கு முன்னர் ஆகஸ்ட் 25 2006 இல் லாஸ் ஏஞ்சல்ஸ் மற்றும் நியூயார்க் நகரத்தில் குறைந்த எண்ணிக்கைத் திரையிரங்குகளில் வெளியிடப்பட்டது.  
2006 ஆம் ஆண்டின் முற்பகுதியில் வீஸர்ஸின் "பர்ஃபெக்ட் சிச்சுவேஷன்" இசை நிகழ்படத்தில் கத்பெர்ட் தோன்றினார். கத்பெர்ட் பாரிஸ் ஹில்டனின் இசை வீடியோவில் "நத்திங் இன் திஸ் வீல்" பாடலில் ஒரு சிறிய பாத்திரத்திலும் தோன்றியிருக்கிறார்.  
2007 ஆம் ஆண்டில் கத்பெர்ட் *கேப்டிவிட்டி* திரைப்படத்தில் தோன்றினார். இது மனநிலை பாதிப்புக்காளான ஒருவரால் சிறையில் அடைக்கப்பட்டு சித்திரவதை செய்யப்படுகின்ற ஒரு விளம்பர அழகியை மையமாகக் கொண்டு நடக்கின்ற திகில் கதை திரைப்படமாகும், இந்தத் திரைப்படத்தின் கதாபாத்திரத்திற்காக அவர் "மிக மோசமான நடிகைக்கான" ராஸி விருதுக்கு பரிந்துரைக்கப்பட்டார்.  
*ஹி வாஸ் எ குயட் மேன்* என்ற படத்தில் பக்கவாதத்திற்கு ஆளான வெனஸ்ஸா என்ற கதாபாத்திரத்தில் கிறிஸ்டியான் ஸ்லேட்டருடன் இணைந்து நடித்தார். இந்தத் திரைப்படம் 2007 ஆம் ஆண்டில் சிறிய அளவில் வெளியிடப்பட்டு 2008 ஆம் ஆண்டின் முற்பகுதியில் டிவிடியாக வெளியிடப்பட்டது.
# எலிஷா கத்பெர்ட்

## திரைத்துறை வாழ்க்கை

### 2008-தற்போதுவரை

2008 ஆம் ஆண்டில் கொரிய நாட்டுத் திரைப்படத்தின் மறு படைப்பான *மை சாஸி கேர்ள்* படத்தில் ஜெஸி பிராட்ஃபோர்டிற்கு இணையாகத் தோன்றினார். அவருடைய அடுத்த திரைப்படம் டிம் ஆலனின் மகளாக அவர் நடித்த *தி சிக்ஸ்த் ஒய்ஃப் ஆஃப் ஹென்றி லெஃபே* என்ற குடும்ப நகைச்சுவைத் திரைப்படமாக இருந்தது. அவர் கனடிய சிறு-தொடரான *கன்ஸில்* நடித்திருக்கிறார். 2009 ஆம் ஆண்டி புராஜக்ட் ரன்வே கனடா போட்டித் தொடரின் இரண்டாவது அத்தியாயத்தில் தோன்றியிருக்கிறார்.  
கத்பெர்ட் *24* தொடரின் ஏழாவது பருவத்தில் கிம் பாவ்ராக மீண்டும் தோன்றினார். அசைவூட்டப்பட்ட திரைப்படமான *கேட் டேல்* திரைப்படத்தில் கிளியோ பாத்திரத்திற்கு கத்பெர்ட் பின்னணிக் குரல் கொடுத்திருக்கிறார்.
# எலிஷா கத்பெர்ட்

## சொந்த வாழ்க்கை

ஓவியம் வரைவதை விரும்பும் கத்பெர்ட் ஐஸ் ஹாக்கி ரசிகர் என்பதோடு லாஸ் ஏஞ்சல்ஸ் கிங்ஸிற்கான சீசன் டிக்கெட்டையும் வைத்திருக்கிறார். 2005 ஆம் ஆண்டில் அவர் என்ஹெச்எல் வலைத்தளத்தில் ஒரு வலைப்பதிவையும் தொடங்கினார், என்றாலும் அவர் அதில் பெரும்பாலும் எழுதவே இல்லை. ஒருநேரத்தில் லாஸ் ஏஞ்சல்ஸ் கிங்ஸின் வீரராக இருந்த சீன் ஏவரியுடன் அவர் காதல் உறவு கொண்டிருந்தார், இப்போது அவர் கால்கேரி ஃபிளேம்ஸின் டியான் பேனாஃப் உடன் பழகி வருகிறார்.  
கத்பெர்ட் தொடர்ச்சியாக *எஃப்எக்ஸ்எம்* மற்றும் *மக்ஸிம்* இதழ்களின் வருடாந்திர "கவர்ச்சியான பெண்கள்" பட்டியல்களில் தொடர்ந்து இடம்பெற்று வருகிறார். அவருடைய அதிகபட்ச தரவரிசை 2008 இல் *எஃப்எக்எம்மின்* பிரிட்டன் பதிப்பில் உலகின் 100 கவர்ச்சிகரமான பெண்கள் பட்டியலில் 4 வது இடத்தைப் பெற்றதாகும். அவர் 2003 இல் 4வது இடம், 2004 இல் 10வது இடம், 2005 இல் 22வது இடம், 2007 இல் 10வது இடம் மற்றும் 2009 இல் ஏழாவது இடத்தைப் பெற்றார். பிரிட்டன் பதிப்பு அவருக்கு 2003 இல் 53வது இடம், 2004 இல் 63வது இடம் மற்றும் 2006 இல் 54வது இடத்தை அளித்திருந்தது. அவர் அமெரிக்காவின் 2005 ஆம் ஆண்டு பட்டியலில் இடம்பெறவில்லை. AskMen.com வாசகர்களால் "2007 ஆம் ஆண்டின் முதல் 99 பெண்கள்" பட்டியலில் கத்பெர்ட்டிற்கு 10வது இடம் அளிக்கப்பட்டது. *மக்ஸிம்* அவரை தன்னுடைய 2006 ஆம் ஆண்டு கவர்ச்சியான 100 பட்டியலில் 92 ஆம் இடத்தில் வைத்திருந்தது, 2009 இல் 43வது இடம், மற்றும் இந்த பத்திரிக்கை தன்னுடைய மக்ஸிம் படத்தொகுப்பு பெண்களிலும் அவரை சேர்த்திருந்தது. 2006 ஆம் ஆண்டுவரை திரைப்படப் பாத்திரங்கள் மற்றும் பத்திரிக்கைகளில் ஆடைகளின்றி படம் பிடிக்கப்படாமல் நடித்துள்ளதாகவும், தேவைப்படும்போது மாற்றுநடிகை ஒருவரை பயன்படுத்தியதாகவும் தெரிவித்துள்ளார்
# எலிஷா கத்பெர்ட்

## திரைப்பட விவரங்கள்

### திரைப்படங்கள்

| ஆண்டு | திரைப்படம் | பாத்திரம் | குறிப்புகள் |  |
| --- | --- | --- | --- | --- |
| 1996 | *டான்ஸிங் ஆன் தி மூன்* | சாரா |  |  |
| 2007 | *மெயில் டு த சீஃப்* | மேடிஸன் ஆஸ்குட் |  |  |
| *நிகோ தி யுனிகார்ன்* | கரோலின் பிரைஸ் |  |  |  |
| 1998 | *ஏர்ஸ்பீட்* | நிகோல் ஸ்டோன் |  |  |
| 2007 | பிலீவ் | கேதரீன் வின்ஸ்லோ |  |  |
| *டைம் அட் தி டாப்* | சூசன் ஷாசன் |  |  |  |
| 2000 | *ஹூ கெட்ஸ் தி ஹவுஸ்?* | எமில் ரீஸ் |  |  |
| 2001 | *லக்கி கேர்ள்* | கேத்லின் பால்மர்ஸன் |  |  |
| 2007 | *லவ் ஆக்சுவலி* | அமெரிக்க தேவதை கரோல் |  |  |
| *ஓல்டு ஸ்கூல்* | டேர்ஸி கோல்ட்பெர்க் |  |  |  |
| 2004 | *தி கேர்ள்ஸ் நெக்ஸ்ட் டோர்* | டேனியல் (என்ற "டி") |  |  |
| 2005 | *ஹவுஸ் ஆஃப் வாக்ஸ்* | கார்லே ஜோன்ஸ் |  |  |
| 2006 | *தி குயட்* | நைனா டீர் |  |  |
| 2007 | *கேட்டிவிட்டி* | ஜெனிபர் ட்ரி |  |  |
| *ஹி வாஸ் எ குயட் மேன்* | வெனஸ்ஸா |  |  |  |
| 2007 | *மை சாஸி கேர்ள்* | ஜோர்டன் ரோர்க் |  |  |
| *கன்ஸ்* | ஃபிரான்ஸஸ் டெட் |  |  |  |
| 2009 | *தி சிக்ஸ் ஒய்ஃப் ஆஃப் ஹென்றி லெஃபே* | டிபிஏ |  |  |
| 2009 | *கேட் டேல்* | கிளியோ (பின்னணிக் குரல்) | தயாரிப்பில் | } |
# எலிஷா கத்பெர்ட்

## திரைப்பட விவரங்கள்

### தொலைக்காட்சி

| ஆண்டு | பெயர் | பாத்திரம் | குறிப்புகள் |  |
| --- | --- | --- | --- | --- |
| 1997–2000 | *பாப்புலர் மெக்கானிக்ஸ் ஃபார் கிட்ஸ்* | அவராகவே |  |  |
| 1999–2000 | *ஆர் யு அஃப்ரைட் ஆஃப் தி டார்க்?* | மேகன் |  |  |
| 2001 | *லார்கோ வின்ச்* | அபே |  |  |
| 2004 | மேட்டிவி | அவராகவும் கிம் பேயராகவும் ("24" முரண்நகை) | 1 தொடர் |  |
| 2001–2004, 2006, 2008–தற்போதுவரை | *24* | கிம் பேயர் | 79 தொடர்கள் | } |
# எலிஷா கத்பெர்ட்

## திரைப்பட விவரங்கள்

### இசைக் காணொளிகள்

| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2005 | *பர்ஃபெக்ட் சிச்சுவேஷன்* | வீஸின் முன்னணி பாடகர் |  |
| 2006 | *நத்திங் இன் திஸ் வேர்ல்டு* | பாப்புலர் கேர்ள் | } |
# எலிஷா கத்பெர்ட்

## விருதுகள்

| ஆண்டு | விருது | வகை | படைப்புகள் | முடிவு |
| --- | --- | --- | --- | --- |
| 2001 | ஜெமின் விருதுகள் | "நாடகீய நிகழ்ச்சி அல்லது சிறு தொடரில் முன்னணி கதாபாத்திரத்தில் ஒரு நடிகையாக சிறந்த நடிப்பு" | *லக்கி கேர்ள்* |  |
| 2003 | டீன் சாய்ஸ் விருதுகள் | "சாய்ஸ் டிவி பிரேக்அவுட் ஸ்டார் - பெண்" | 24 |  |
| 2005 | "சாய்ஸ் திரைப்பட நடிகை: அதிரடி/சாகசம்/திரில்லர்" | ஹவுஸ் ஆஃப் வாக்ஸ் |  |  |
| "சாய்ஸ் மூவி ரம்பிள்" | *ஹவுஸ் ஆஃப் வாக்ஸ்* |  |  |  |
| 2007 | "சாய்ஸ் திரைப்பட நடிகை: திகில்/திரில்லர்" | *கேப்டிவிட்டி* |  |  |
| 2003 | ஸ்கிரீன் ஆக்டர்ஸ் கில்ட் விருதுகள் | "நாடகீயத் தொடரில் ஒரு குழுவினரால் சிறந்த நடிப்பு" | 24 |  |
| 2005 | "நாடகீயத் தொடரில் ஒரு குழுவினரால் சிறந்த நடிப்பு" | 24 |  |  |
| 2005 | எம்டிவி திரைப்பட விருதுகள் | "திருப்புமுனை பெண்" | "தி கேர்ள் நெக்ஸ்ட் டோர் (2004)" |  |
| 2005 | "சிறந்த முத்தம்" | "தி கேர்ள் நெக்ஸ்ட் டோர் (2004)" | } |  |
# எலிஷா கத்பெர்ட்

## வெளிப்புற இணைப்புகள்

-
-
- காம்ப்ளக்ஸ் மேகஸினில் எலிஷா கத்பெர்ட்
- ஸ்கை டிவியில் எலிஷா கத்பெர்ட்
# மருந்தாக்கியல் கண்காணிப்பு

**மருந்தாக்கியல் கண்காணிப்பு** (*Pharmacovigilance*) என்பது மருந்துகளின் எதிர்மறையான விளைவுகளை, குறிப்பாக அவற்றின் நீண்டகால மற்றும் குறுகியகால பக்கவிளைவுகளைக் கண்டுபிடித்தல், மதிப்பிடுதல், புரிந்துகொள்ளுதல் மற்றும் தடுத்தல் ஆகியவற்றோடு தொடர்புடைய அறிவியலாகும். பொதுவாக, மருந்தாக்கியல் கண்காணிப்பு சுகாதாரப் பொருட்களை வழங்குபவர்கள் மற்றும் நோயாளிகளிடமிருந்து மருந்துகள், உயிரியல் தயாரிப்புகள், ஆயுர்வேதவியல் மற்றும் பாரம்பரிய மருந்துகள் குறித்த பின்வரும் கண்ணோட்டங்களின் எதிர்மறையான விளைவுகள் குறித்து பெறப்படும் தகவல்களை சேகரித்து ஆராய்ச்சி, கண்காணிப்பு, மதிப்பீடு போன்ற நோக்கங்களுக்காக அவற்றைச் செயற்படுத்தும் அறிவியலாகும்.  
- மருந்துகளோடு சம்பந்தப்பட்ட அபாயங்கள் குறித்த புதிய தகவலை அடையாளம் காணுதல்
- நோயாளிகள் காயமடைவதைத் தடுத்தல்.  
இதனுடைய சொல் இலக்கண வேர்கள்: *பார்மாகான்* (கிரேக்கம்), “மருந்து;” மற்றும் *விஜிலேர்* (லத்தீன்), “விழிப்புடனோ அல்லது எச்சரிக்கையுடனோ வைத்திருத்தல், கண்காணித்தல்.”  
மருந்தாக்கியல் கண்காணிப்பு என்பது குறிப்பாக எதிர்மறையான மருந்து விளைவுகள் அல்லது விரும்பத்தகாத நிகழ்வுகள் ஆகியவற்றை அவை நிகழ்ந்தவுடனேயே பரிசீலிப்பதாகும். இவை பொதுவாக, "தடுப்பு மருந்துகள், நோய்க்கான அறுதியிடல் அல்லது சிகிச்சையளித்தலுக்கோ, அல்லது உடலியல் செயல்பாட்டை மேம்படுத்துவதற்கான மேம்படுத்தலுக்கோ மருந்தளவு இயல்பாக பயன்படுத்தப்படும்போது தீங்கு விளைவிக்கக்கூடிய மற்றும் அதன் உள்நோக்கமல்லாத மருந்திற்கான எதிர்விளைவு" என அறியப்படுகின்றன.  
மருந்துகளைத் தடைசெய்வது குறித்த பல்வேறு கட்டுரைகள் பொது ஊடகங்களில் வெளியாவதால் மருந்தாக்கியல் கண்காணிப்பு மருத்துவர்கள் மற்றும் அறிவியலாளர்களிடத்தில் முக்கியத்துவம் பெற்றுவருகிறது.  
மருத்துவப் பரிசோதனைகள் ஏறத்தாழ சில ஆயிரக்கணக்கான நோயாளிகளோடு தொடர்புற்று இருப்பதால் குறைந்த பட்சமாகப் பொதுவான பக்க விளைவுகள் மற்றும் எதிர்மறையான மருந்து எதிர்விளைவுகள் ஆகியவற்றைக் கொண்ட மருந்து சந்தைப்படுத்தப்படுகையில் தொடர்ந்து கண்காணிக்கப்படாது இருக்கின்றன. கல்லீரல் சேதமடைதல் போன்ற மிகத் தீவிரமான எதிர்மறை மருந்து விளைவுகளுக்கும்கூட ஆய்வு தொகுப்பாக்கங்கள் குறைந்த அளவிலேயே இருப்பதால் இவை கண்டு பிடிக்க இயலாதவையாகவே உள்ளன. சந்தைப்படுத்துதலுக்குப் பின்னரான மருந்தாக்கியல் கண்காணிப்பு முறைமையானது, மருந்துகளுக்கும் எதிர்மறை மருந்து விளைவுகளுக்கும் இடையிலுள்ள தொடர்புகளைக் கண்டுபிடிக்க தரவுத் தொகுப்பாக்கம் மற்றும் நோய்க்குறி விபரங்களை விசாரித்தல் போன்றவற்றைப் பயன்படுத்துகின்றன.
# மருந்தாக்கியல் கண்காணிப்பு

## மருந்தின் அபாயம்

### மருத்துவ சிகிச்சைகளில் உள்ள அபாயங்கள்

- மருந்துகள், நோய்களின் சிகிச்சையிலும் அவற்றைக் கட்டுப்படுத்துவதிலும் முன்னேற்றத்திற்கு வழியமைப்பதாகவே இருப்பினும், அவை சில நேரங்களில் மனித உடலில் எதிர்மறையான விளைவுகளையும் ஏற்படுத்தக்கூடியவையாகவே இருக்கின்றன.
- பல மருந்துகளும் நோய்களின் காரணங்கள் மற்றும் இயக்கவியல்களாக துல்லியமான முறையில் இலக்காக்குகையில், அவை உடலின் மற்ற பாகங்களின் மீது சிறிய அல்லது கவலை உண்டாக்கும் அளவிலான விளைவுகளையும் ஏற்படுத்துகின்றன. குறிப்பிட்ட தனிநபரின் உடல் அமைப்புடன் எதிர்மறையாகச் செயல்படுவது அல்லது அவர்கள் எடுத்துக்கொள்ளும் மற்ற மருந்துகள் அல்லது துணைப்பொருட்களோடு எதிர்மறையாகச் செயல்படுவது அல்லது அறுதியாக அல்லது முற்றிலும் செயல்படாமலோ இருந்துவிடுவது போன்றவற்றில் ஈடுபடுவதாக உள்ளன.
- வேதியியல் ரீதியாகவோ அல்லது அறுவை சிகிச்சை ரீதியாகவோ மனித உடலுக்குள்ளாக ஊடுருவும் எந்த ஒன்றுமே அபாயகரமானதாகும். வேதிப்பொருட்கள் மனித உடலின் மீது கொள்ளும் தாக்கங்கள் வியப்பூட்டுபவை என்பதால் இத்துறையில் எதையும் முன்னரே அறிவது கடினம்.
# மருந்தாக்கியல் கண்காணிப்பு

## மருந்தின் அபாயம்

### மருத்துவப் பாதுகாப்பில் பொதுவாகப் பயன்படும் சொற்கள்

- *பலன்கள்* என்பவை ஒரு மருந்து அதைக் கொண்டு சிகிச்சை அளிப்பதால் நன்மை பயக்குமா என்பதை வெளிப்படுத்தப் பயன்படும் சொல்லாகும்.
- *அபாயம்* என்பது மருந்தின் விளைவாக உண்டாகும் காயத்தின் நிகழ் சாத்தியமாகும், இது வழக்கமாக சிகிச்சையளிக்கப்பட்ட தொகுப்பாக்கத்தின் சதவிகிதம் அல்லது விகிதாச்சாரம் மற்றும் ஏற்படுவதற்கு வாய்ப்புள்ள நிகழ் சாத்தியம் ஆகியவற்றால் வெளிப்படுத்தப்படுகிறது
- *காயம்* என்பது மருந்தின் காரணமாக உருவாகக்கூடிய அசலான சேதத்தின் இயல்பு மற்றும் நீட்டிப்பு ஆகும். இதனை அபாயம் என்பதுடன் சேர்த்து குழப்பிக்கொள்ளக்கூடாது
- *பயன் தரும் தன்மை* என்பது மெய்மையான உலகச் சூழல்களில், அதாவது மருத்துவ நடவடிக்கைகளில், (மருத்துவப் பரிசோதனைகளில் அல்ல) செயல்படும் மருந்திற்கான அளவினைக் குறிக்கும்.
- *திறன்* என்பது இலக்காக்கிய சூழ்நிலைகளில் (அதாவது மருத்துவப் பரிசோதனைகளில்) ஒரு மருந்து செயல்படுவதன் அளவினைக் குறிப்பதாகும்.